== Civil War ==
[[Fil:FitzhughLee.jpg|thumb|left|Den konfødererede general Fitzhugh Lee]]
[[Fil:Fitzhugh Lee General.jpg|thumb|left|Fitzhugh Lee under borgerkrigen]]
Lee sluttede sig til sydstatshæren som kavaleriløjtnant og gjorde i starten tjeneste som stabsofficer for brigadegeneral [[Richard S. Ewell]] under [[første slag ved Bull Run]]. Han blev forfremmet til oberstløjtnant for 1. Virginia kavaleri i august 1861, hvor han gjorde tjeneste under oberst [[J.E.B. Stuart]]. Lee blev oberst for regimentet i marts 1862 og blev forfremmet til brigadegeneral den [[24. juli]] [[1862]]. Under [[Nordlige Virginia kampagnen]] gjorde Lee sig uheldigt bemærket ved at ankomme for sent til, at kavaleriet kunne samles, hvilket tillod unionskavaleri at angribe Stuarts hovedkvarter og erobre hans berømte fjerprydede hat og kappe. Under det efterfølgende sydstatsangreb på Catletts Station erobrede Lee imidlertid telt og paradeuniform tilhørende unionens kommanderende general generalmajor John Pope. Han forærede Popes frakke til Stuart som kompensation for den hat, som han havde mistet.
Titler Politik Politiske_embeder